CELEX: 32022R0949
Language: el
Date: 2022-06-20 00:00:00
Title: Εκτελεστικός κανονισμός (ΕΕ) 2022/949 του Συμβουλίου της 20ής Ιουνίου 2022 για την εφαρμογή του κανονισμού (ΕΕ) 2016/1686 σχετικά με την επιβολή πρόσθετων περιοριστικών μέτρων κατά του ISIL (Da’esh) και της Αλ Κάιντα και κατά φυσικών και νομικών προσώπων, οντοτήτων ή φορέων που συνδέονται μαζί τους

20.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 164/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/949 ΤΟΥ ΣΥΜΒΟΥΛΙΟΥ
         της 20ής Ιουνίου 2022
         για την εφαρμογή του κανονισμού (ΕΕ) 2016/1686 σχετικά με την επιβολή πρόσθετων περιοριστικών μέτρων κατά του ISIL (Da’esh) και της Αλ Κάιντα και κατά φυσικών και νομικών προσώπων, οντοτήτων ή φορέων που συνδέονται μαζί τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1686 του Συμβουλίου, της 20ής Σεπτεμβρίου 2016, για την επιβολή πρόσθετων περιοριστικών μέτρων κατά του ISIL (Da’esh) και της Αλ Κάιντα και κατά φυσικών και νομικών προσώπων, οντοτήτων ή φορέων που συνδέονται μαζί τους (1), και ιδίως το άρθρο 4 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 20 Σεπτεμβρίου 2016, το Συμβούλιο εξέδωσε τον κανονισμό (ΕΕ) 2016/1686.
                  
               
                     (2)
                  
                  
                     Δεδομένου ότι ο ISIL (Da’esh) και η Αλ Κάιντα, καθώς και φυσικά και νομικά πρόσωπα, οντότητες ή φορείς που συνδέονται μαζί τους, εξακολουθούν να συνιστούν απειλή, θα πρέπει να προστεθούν τρία πρόσωπα και μία ομάδα στον κατάλογο των φυσικών και νομικών προσώπων, οντοτήτων και φορέων που περιλαμβάνεται στο παράρτημα I του κανονισμού (ΕΕ) 2016/1686.
                  
               
                     (3)
                  
                  
                     Ο κανονισμός (ΕΕ) 2016/1686 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα I του κανονισμού (ΕΕ) 2016/1686 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
            Λουξεμβούργο, 20 Ιουνίου 2022.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 255 της 21.9.2016, σ. 1.
      
      
         
            ΠΑΡΑΡΤΗΜΑ
            Το παράρτημα I του κανονισμού (ΕΕ) 2016/1686 τροποποιείται ως εξής:
            
                        1.
                     
                     
                        υπό τον τίτλο «Α. Φυσικά πρόσωπα που αναφέρονται στο άρθρο 3», προστίθενται οι ακόλουθες καταχωρίσεις:
                        
                                    «12.
                                 
                                 
                                    Sidan Ag HITTA (άλλως Asidan Ag Hitta, Abu ‘Abd al-Hakim, Abu Abdelhakim al-Kidali, Abu Qarwani, Al Qaïrawani, Abou Abdel Hamid Al Kidali)· ημερομηνία γέννησης: 1976· τόπος γέννησης: Kidal, Μαλί· φύλο: άρρεν· ιθαγένεια: υπήκοος του Μαλί.
                                 
                              
                                    13.
                                 
                                 
                                    Salem ould BREIHMATT (άλλως OULD ABED Cheikh ould Mohamed Salec, Abu Hamza al-Shanqiti, Abu Hamza al-Shinqiti, Hamza al-Mauritani, NITRIK Hamza, Abu Hamza al-Chinguetti)· ημερομηνία γέννησης: 1978 ή 1984· τόπος γέννησης: Μαυριτανία· φύλο: άρρεν· ιθαγένεια: μαυριτανική.
                                 
                              
                                    14.
                                 
                                 
                                    Jafar DICKO (άλλως Jaffar Dicko, Abdoul Salam Dicko, Amadou Boucary, Amadou Boucary Dicko)· ημερομηνία γέννησης: 1980 (εικαζόμενη)· φύλο: άρρεν· ιθαγένεια: υπήκοος της Μπουρκίνα.»·
                                 
                              
                  
                        2.
                     
                     
                        υπό τον τίτλο «B. Νομικά πρόσωπα, οντότητες και φορείς που αναφέρονται στο άρθρο 3», προστίθεται η ακόλουθη καταχώριση:
                        
                                    «4.
                                 
                                 
                                    Ansarul Islam (άλλως Ansar al-Islam, Ansarour Islam, Ansaroul Islam, Defenders of Islam, Ansar-ul-islam lil-ichad wal jihad, IRSAD, Ansar ul Islam of Malam Boureima Dicko).».